เรื่องร้องเรียน: ดิชั้นพักอยู่บ้านเลขที่246/5 ม.2 ซ.พุทธบูชา36 ถ.พุทธบูชา   ได้รับความเดือดร้อนจากหมาของเพื่อนบ้าน บ้านเิชั้นเป็นหลังกลางระหว่างบ้านที่เลี้ยงหมาซ้ายและขวา   พบว่า หมาของบ้านทั้งซ้ายและขวา มักจะมาขับถ่ายหน้าบ้าน บริเวณข้างบ้านข้างๆที่ไม่มีใครอยู่ สกปรกมาก พอเกิดบ่อยครั้ง ดิชั้นไปแจ้งข้างบ้าน หายไปพักนึง ปล่อยหมามาอีกแล้ว แล้วก้ออ้างว่าไม่ใช่หมาพวกตน โทษกันไปหมา แต่บ้านดิชั้นคือคนได้รับผลกระทบ หน้าบ้านพวกเค้าสะอาดมาก ผิดกับบ้านดิชั้น ตรงนี้เป็นพื้นที่สาธารณะ ที่ควรรักษาความสะอาด ไม่ใช่ปล่อยหมาออกมาแล้วก้อช่างมันแบบนี้อ่ะค่ะ   อยากให้มีป้ายเตือน ชี้แจงความผิด หรือช่วยเข้ามาพูดคุยได้มั้ยคะ เพราะไม่รู้ว่าจะเกี่ยวกับเขตหรือไม่ ดิชั้นอึดอัดใจมากค่ะ  อีกเรื่องคือ พื้นถนนหน้าบ้านดิชั้นทรุดค่ะ เพราะมีรถมอไซค์วิ่งผ่านไปมาตลอด อยากให้รบกวนเข้ามาตรวจสอบหน่อยค่ะ  ขอบคุณค่ะ
การดำเนินการของเจ้าหน้าที่: เจ้าหน้าที่เข้าตรวจสอบแล้วพบมูลสุนัขบนถนนจริงจึงได้ให้คำแนะนำผู้พักอาศัยในบ้านที่อยู่ในพื้นที่ดังกล่าวทุกหลังที่มีการเลี้ยงสุนัขแล้วว่า ให้ควบคุมสุนัขไว้ภายในบ้าน หากปล่อยสุนัขออกมาภายนอกต้องควบคุมดูแลไม่ให้ก่อเหตุเดือดร้อนรำคาญ เมื่อสุนัขถ่ายมูลบนถนนสาธารณะ ให้ดำเนินการทำความสะอาดทันที หากพบการก่อเหตุและมีหลักฐานว่าสุนัขก่อเหตุเดือดร้อนรำคาญ เจ้าหน้าที่จะดำเนินการตามขั้นตอนของกฎหมายต่อไป  จึงเห็นควรให้ยุติเรื่องร้องเรียนดังกล่าว
ความเห็นของผู้แจ้ง: ขอบคุณค่ะ ขอบคุณที่ใส่ใจแก้ปัญหาให้ประชาชน ดีใจที่ดำเนินการแก้ไขได้รวดเร็วมากๆค่ะ
พื้นที่: แขวงบางมด เขตทุ่งครุ กรุงเทพมหานคร